钦定古今图书集成/明伦汇编/氏族典/第322卷 > 《廖用贤尚友录》 > 滕伯轮
## 钦定古今图书集成/明伦汇编/氏族典/第322卷 > 《廖用贤尚友录》 > 滕伯轮

按《瓯宁县志》：“伯轮字汝载，嘉靖壬戌进士，令番禺。海
寇方炽，伯轮稽保甲，备楼橹，教技击。入为吏部郎，出
督学两浙，声教整严。历藩臬，擢御史中丞，操江南京条上江防八事。督抚浙江，值岁凶，多方赈济，力疏请
改折漕。春汛，海上忽岛彝集数艅艎将入犯，急率诸
将楼橹击之。凯旋卒。上嗟悼，赠兵部左侍郎，荫一子，
谕祭葬。